title: Basekavara va Alfred Dreyfus (yunkexa)
text: Ewava tir popafa eke al vanpir Izva. Tanoy afigasuteks va bifa krulder voxen yona vayasikafa oxila to kan telu losposafu taneabu ke Yunkeyen Loplekuks ke Petit Journal jonksudayanu koe data neva va bata folvafa vula ke 5-e ke taneaksat ke 1895 al wid : i kan basekavara va Alfred Dreyfus koe kusk ke Sayakafo Bemaxo. Ebeltakorafe ayikyeme rabetafe is zwafe, deswayambe gu intaf mepteem isu fumeem titeon daykes, triton ranyer, kabdue ctakikye dem tantazukotany is ton yinaxot koe suka, moempase va abalt ke tiyis redakik moe bade.